**บทที่ 5**

**สรุปผลและข้อเสนอแนะ**

จากการทดสอบระบบการจัดการสินค้าคงคลัง สามารถทำงานได้ดีในระดับหนึ่ง ซึ่งเป็นที่น่าพึงพอใจของหน่วยงานที่ได้ทดลองใช้งาน พร้อมทั้งสามารถแก้ปัญหาระบบงานเดิมได้ตามจุดประสงค์ของการจัดทำระบบงาน ดังต่อไปนี้

5.1 สรุปผลที่ได้จากการทดสอบการทำงานของระบบ

5.2 อุปสรรคและปัญหาในการดำเนินงาน

5.3 แนวทางการแก้ไข

5.4 แนวทางในการพัฒนา

**5.1 สรุปผลที่ได้จากการทดสอบการทำงานของระบบ**

จากการศึกษาและทดลองใช้ระบบการจัดการสินค้าคงคลัง รวมทั้งได้ทำการออกแบบและพัฒนาระบบทางด้านการให้สิทธิผู้ใช้ การเพิ่มสินค้าเข้าห้องสโตร์ (Store) และการเบิก – จ่ายชองผู้ใช้บนเว็บนั้น สามารถอำนวยความสะดวกของเจ้าหน้าที่และพนักงาน ดังนี้

ระบบการจัดการสินค้าคงคลัง เจ้าหน้าที่สามารถเพิ่มสินค้าเข้าภายในห้องสโตร์ได้ สามารถทราบตำแหน่งของโมเด็มได้อย่างชัดเจน และเจ้าหน้าที่สามารถทำการเบิก – จ่ายสินค้าที่พนักงานนำมาส่งคืนเข้าห้องสโตร์ได้จริง และลดข้อผิดพลาดของการบันทึกเบิก – จ่ายได้ ดังนั้น การทำงานของระบบถูกต้องตามวัตถุประสงค์ที่กำหนดไว้

**5.2 อุปสรรคและปัญหาในการดำเนินงาน**

5.2.1 ในช่วงแรกยังไม่ทราบถึงการเบิก – จ่ายโมเด็มในห้องสโตร์เป็นที่แน่ชัด เนื่องจากมีการส่งสินค้าหลายบุคคลและหลายพื้นที่

5.2.2 ยังไม่ทราบถึงตำแหน่งของโมเด็มในห้องสโตร์ เนื่องจากการวางโมเด็มแต่ละประเภท ยังไม่มีการแบ่งแยกตำแหน่งอย่างชัดเจน

5.3.3 ผู้จัดทำต้องสามารถออกแบบระบบ เพื่ออำนวยความสะดวกให้กับผู้ใช้งานและผู้ดูและบบมากที่สุด

**5.3 แนวทางการแก้ไข**

5.3.1ก่อนทำการออกแบบระบบต้องศึกษาระบบงานสโตร์ (Store) ให้เข้าใจก่อน โดยสอบถามจากเจ้าหน้าที่ที่รับผิดชอบดูแลในส่วนนี้

5.3.2 ศึกษา ตรวจสอบตำแหน่งโมเด็มในห้องสโตร์ วิเคราะห์และวางแผนให้เหมาะสมต่อพื้นที่การจัดเก็บอย่างชัดเจน

5.3.3 ต้องออกแบบโดยคำนึกถึงหลักความเป็นจริง ความสะดวกสบายต่อการใช้งานระบบ

5.3.4 ต้องศึกษาภาษาและโปรแกรมที่ผู้จัดทำต้องใช้ในการเขียนโปรแกรมให้เข้าใจอย่างดีก่อนลงมือเขียนโปรแกรม

5.3.5 ควรมีความพยายาม ความอดทน และใฝ่รู้ในการศึกษา หาข้อมูลใหม่ ๆ ที่สำคัญเพื่อใช้ในการเขียนโปรแกรมอยู่เสมอ

**5.4 แนวทางในการพัฒนา**

5.4.1 โปรแกรมสามารถพัฒนาให้มีความสามารถในการแจ้งเตือนเมื่อสินค้าในห้องสโตร์ (Store) อยู่ผิดตำแหน่งที่กำหนด

5.4.2 โปรแกรมสามารถพัฒนาให้มีความสามารถในการแจ้งเตือนกรณี เกินกำหนดระยะเวลาการคืน

5.4.3 โปรแกรมสามารถพัฒนาให้มีความสามารถในการส่งข้อมูลเพื่อเตือนให้เจ้าหน้าที่ทราบถึงการร้องขออนุมัติการเบิก – จ่าย จากพนักงาน